GiliGold/VAD_KnessetCorpus huggingface dataset:
קארין אלהרר: חבר הכנסת זחאלקה, תמו 20 הדקות, אז ממש משפט סיכום.
ג'מאל זחאלקה: הצעתי, ואני חוזר על הצעתי, שאחוז החסימה יהיה שורש של 2, כי זה מספר לא רציונלי, וההצעה היא בכלל לא רציונלית.
ג'מאל זחאלקה: תודה.
קארין אלהרר: חבר הכנסת מיכאלי, יש לך 20 דקות.
קארין אלהרר: יש לך 20 דקות לשטוח את כל טענותיך.
אברהם מיכאלי: חברי, החוקים האלה הובאו לצערנו בקדנציה הזאת על איזה רקע של פוליטיקה חדשה, ואנחנו, הוותיקים יותר, התמודדנו עם הסוגיות האלה גם בכנסות קודמות, בכנסת השש-עשרה, בכנסת השבע-עשרה, בכנסת השמונה-עשרה, ולא היינו חפוזים עד כדי כך.
אברהם מיכאלי: או שחסר שכל אצל אותם חברי כנסת, או שחסר להם ניסיון ואומץ להחליט החלטות, כי מדובר פה בשינויים שבמקום להביא למשילות ישבשו את המשילות.
גם בחוק-יסוד: המומחים שהופיעו פה – חוץ מפרופ' סמוחה וההערכה אליו, הופיעו פה מומחים אחרים, ואנחנו מכירים את המומחים האלה כברי סמכא בתחום הזה, והם הביעו את דעתם.
גם בחוק-יסוד: הם הביעו את דעתם כמה שהדבר הזה לא רק שלא יתרום, אלא אפילו יכול לגרום לנזקים.
גם בחוק-יסוד: וראינו פה גם טבלאות ואת התחזיות השונות מניסיון של שנים קודמות, מניסיון של כנסות קודמות.
גם בחוק-יסוד: לכן, אם מסתכלים על חוקים שהיום אנחנו מנסים להביא לאישור, כחוקים מתקני משילות, אני חושב שאנחנו עושים טעות חמורה.
גם בחוק-יסוד: רבותי, אנחנו צריכים להיות פה כנים וישרים עם עצמנו, מי שהגיע רק בכנסת הזאת ומי שכבר נמצא פה בכמה כנסות קודמות.
גם בחוק-יסוד: אנחנו שמים לב כמה שהממשלה לא מושלת, כמה בעיות יש לממשלה למשול, כמה בעיות יש לשרים משהם נכנסים למשרדים שלהם, שהם לא מצליחים לתפקד, לא מצליחים לעשות שום דבר בגלל בעיות שונות שיש במשרדי הממשלה.
גם בחוק-יסוד: האם מישהו פה שם את זה על השולחן בחוקי המשילות והתמודד עם זה?
גם בחוק-יסוד: לא, כי לא נוח להתמודד עם זה.
גם בחוק-יסוד: מה שנוח זה פופוליזם – להוריד את אחוז החסימה, לחסל את המפלגות הקטנות, המפלגות הערביות.
גם בחוק-יסוד: זה נוח.
גם בחוק-יסוד: למה?
גם בחוק-יסוד: כנראה מישהו ימחא להם כפיים על זה, אבל הם גם עלולים לשם על זה ביוקר, כי בסוף הפגיעה בדמוקרטיה מתחילה מכך שמנסים להעביר משהו אינטרסנטי להיום, אבל לא חושבים על מחר ומחרתיים.
גם בחוק-יסוד: זה יכול לפגוע גם בכל אלה שפעם ישבו עם 28 מנדטים בכנסת, אותה מפלגה יושבת היום עם שני מנדטים, הם בקושי נכנסו לכנסת.
גם בחוק-יסוד: אנחנו צריכים לגשת בדחילו ורחימו לחוקים כאלה כדי לא לפגוע.
גם בחוק-יסוד: לא רק לתקן.
גם בחוק-יסוד: איך אומרים?
גם בחוק-יסוד: כוונותיך רצויות, מעשיך אינם רצויים.
גם בחוק-יסוד: זה בדיוק מה שקורה פה.
גם בחוק-יסוד: אם ניקח את הדברים היסודיים שיש לנו פה בכנסת לגבי תפקוד, למשל נתחיל בוועדה.
גם בחוק-יסוד: אנחנו יושבים בוועדה, מישהו שם פה על השולחן חוקים או תיקוני חוקים איך ועדה צריכה לתפקד בכנסת?
גם בחוק-יסוד: איך חברי הכנסת צריכים לתפקד בוועדות?
גם בחוק-יסוד: איך חברי הכנסת צריכים לתפקד במליאה?
גם בחוק-יסוד: החוקים האלה מביאים את המשילות, מביאים את העבודה המהותית של הכנסת.
גם בחוק-יסוד: כמובן כנסת מול ממשלה והמעמד של הממשלה גם כלפי הכנסת וגם כלפי עצמה.
גם בחוק-יסוד: אלה דברים שלא דנו בהם בכלל, נאחזנו במספר סעיפים, חושבים שבזה נתקן את העולם.
גם בחוק-יסוד: מחר יש כותרת, עוד שבועיים אנחנו יודעים שיש דיל של הצבעות, זה מקבל את זה, זה מקבל את זה, כל מפלגה רוצה להצטייר כלפי הציבור שלה כמי שהגיעה להישגים כאלה או אחרים.
גם בחוק-יסוד: רבותי, אנחנו מרמים את עצמנו, אנחנו מרמים את הציבור, ואני מאמין שהציבור לא טיפש.
גם בחוק-יסוד: הציבור מבין ויבין מהדברים שנציג להם.
גם בחוק-יסוד: אולי הם לא שומעים בוועדה, אבל במליאה נשתדל בדיון הארוך שיתקיים – נשתדל להציג לציבור שיש פה בחוקים האלה ממש אחיזת עיניים, לא רק אחיזת עיניים, אלא גם פגיעה מהותית.
אברהם מיכאלי: אני שואל את היועצות המשפטיות של הוועדה.
אברהם מיכאלי: הרי ליוויתן אותנו גם בדיונים הקודמים.
אברהם מיכאלי: אתן יודעות כמה בזמנו התעמקנו בסוגיות האלה - - -
דוד רותם: זה במסגרת הנימוקים שלך?
דוד רותם: האם אתה מנמק עכשיו את ההסתייגויות?
דוד רותם: רק שתדע שלשאלות, הדיונים נגמרו.
אברהם מיכאלי: לא שמעת את החלק שלך, אז אני אתן לך זכות תגובה עוד מעט.
אברהם מיכאלי: אני בזמנו זוכר שהעמדות היו הרבה יותר נחרצת נגד השינויים האלה.
אברהם מיכאלי: משום מה, אני לא יודע למה הפעם אנחנו לא מקבלים את אותה חוות-דעת נחרצת בסוגיות האלה של השינויים.
אברהם מיכאלי: ואנחנו יודעים שהשינויים האלה, לא רק שלא יביאו כלום, אלא גם יבלבלו את הכנסת יותר, יבלבלו את הממשלה בעבודה של ממשלה מול כנסת.
אברהם מיכאלי: רבותי, אתם יודעים שהממשלה בשביל להביא חוק, כבר התנסינו בזה, גם החדשים – בשביל להביא חוק, עד שמכינים תזכיר חוק בצורה מסודרת, לוקח להם שבע, שמונה ועשר שנים.
אברהם מיכאלי: זאת המשילות?
אברהם מיכאלי: כך רוצים לשלוט ולקדם דברים?
אברהם מיכאלי: אתם מכירים את הסוגיה הזאת של תקנות לשעת חירום או צווי חירום שהמדינה מחזיקה כמעט שלושת רבעי המשק בצווי חירום, צווי חירום שהם הגיעו לממשלה או לכנסת מהתקופה המנדטורית.
אברהם מיכאלי: אישרו מה שאישרו, ולא נוח היום לפקידים לשנות את החוקים האלה, כי כך הם שולטים במשק בצורה יותר קלה, בלי הכנסת ובלי פיקוח של הכנסת.
אברהם מיכאלי: רבותי, אנחנו לא מבינים איפה הבעיות של המשילות, איפה הבעיות האמיתיות.
אברהם מיכאלי: אנחנו באים לפה ומשנים פה סעיף, שם סעיף, כי כך קבע הבוס, כך קבע יושב-ראש הקואליציה, ויושב-ראש הוועדה פה עד כדי כך נלחץ, הוא עוד היה מתחיל ב-07:00 בבוקר את הדיונים כדי שלא נפספס משהו.
אברהם מיכאלי: אני לא יודע מה קרה.
דוד רותם: אני אגיד לך מה הבעיה הגדולה שלי הבוקר.
דוד רותם: הייתי מתחיל ב-05:00 את הדיונים, כי אתם עושים לי פה עצרת עם הפגנות.
אורית סטרוק: - - - תפילת שחרית.
אברהם מיכאלי: ידעתי שתגיע לזה.
דוד רותם: אתם חוסמים את העיר הזאת.
שולי מועלם-רפאלי: "ותיקין" בוועדת החוקה.
שולי מועלם-רפאלי: זה עוד לא היה בכנסת.
שולי מועלם-רפאלי: לדעתי זה היה יכול להיות שוס.
אורית סטרוק: - - - אחרי הותיקין.
אברהם מיכאלי: אחת מן ההצעות - - -
שולי מועלם-רפאלי: ותיקין בוועדת החוקה זה שוס.
אברהם מיכאלי: אחת מן ההצעות באמת תהיה שעוד מעט נקיים דיונים במוצאי שבת.
אברהם מיכאלי: כדי לקיים את הציוויים של יושב-ראש הקואליציה.
אברהם מיכאלי: אני חושש שזה יכול להיות עוד מעט.
אברהם מיכאלי: אני מתייחס לדבר הזה שלא נעשה.
אברהם מיכאלי: אדוני היושב-ראש, לא הקשבת לחלק השני.
אברהם מיכאלי: אני מתפלא עליך, כי אתה כל-כך יודע שחוקי המשילות, מהניסיונות הקודמים שלנו, לא שלא עברו בגלל שלא היה לכם רוב, ולא בגלל שלא היה לכם כוח להעביר, אתה יודע שהשינויים האלה לא טובים, הם לא מספיקים.
אברהם מיכאלי: אי-אפשר לעשות תיקונים בשביל לעשות הצגה ורוב הדברים האחרים שכרגע פירטתי לא מופיעים בתיקונים האלה.
אברהם מיכאלי: הציבור רוצה שהכנסת תפקח על הממשלה ושהממשלה תמשול, וזה לא קורה, לא מצד הכנסת ולא מצד הממשלה.
אברהם מיכאלי: את זה לא ראינו פה בתיקונים האלה.
אברהם מיכאלי: אז אם סותמים את הפה לאופוזיציה ואי-אפשר לדבר בהצעת אי-אמון, הרווחנו שהשרים לא יגיעו בכלל במשך שבוע שלם לבניין הזה – אתה יודע מצוין שהשרים עושים טובה שהם מגיעים להצעות חוק שהם עצמם אמורים להשיב עליהן, השרים לא מגיעים להצעות לסדר שהם אמורים להשיב עליהן – איפה המשילות פה?
אברהם מיכאלי: איפה הפיקוח של הכנסת?
אברהם מיכאלי: הכנסת פוחדת עד כדי כך שכאשר שר לא מופיע בהצעת החוק שלו, לא מענישים אותו ואומרים לו: אדוני, החוקים שלך לא יעברו פה יותר בכנסת.
אברהם מיכאלי: מביאים שרים כשלפעמים נותנים להם טקסט שהם אפילו לא יודעים איך לקרוא.
אברהם מיכאלי: זאת המשילות האמיתית.
אברהם מיכאלי: הציבור רואה אותנו, אנחנו מגוחכים, לא רק שהמליאה ריקה, המליאה גם מדברת על דברים כשהציבור מסתכל עלינו ורואה אותנו, ואנחנו לפעמים לא מבינים מה אנחנו רוצים מהציבור.
אברהם מיכאלי: חברי, אני בעד לשנות דברים, אני בעד לשבת ולעשות "רפורמות", כמו שאתם אוהבים לקרוא לזה, אבל לא לעשות צחוק מאתנו, לא לעשות צחוק מהציבור, לא להגיע למצבים שאנחנו נשנה איזה דבר - - -
אברהם מיכאלי: יש לי עוד עשר דקות.
דוד רותם: אין לך עשר דקות.
אברהם מיכאלי: אתה מקצץ לי בגלל שאני משתתף בעצרת היום?
דוד רותם: כן...
קארין אלהרר: מתי מתחילה העצרת?
קארין אלהרר: מתי סוגרים את הכבישים?
קארין אלהרר: אנחנו חייבים לצאת לפני.
אברהם מיכאלי: אדוני היושב-ראש, אני מצפה ממך, כיושב-ראש ועדה שאומץ לא חסר לו – אני יודע שיושבים לך על הראש וגם אותך מכופפים – כשיושבים לך על הראש, תגיד להם: רבותי, - -
קארין אלהרר: נראה לך שאפשר לכופף את דודו?
אברהם מיכאלי: - - אני לא מעביר חוקי משילות בלי שהמכלול של חוקי המשילות יגיע הנה, ולא חוק לישראל ביתנו, חוק ליש עתיד או לבית היהודי, אפילו שהם חושבים שיקבלו מנדט נוסף כזה או אחר מהציבור.
אברהם מיכאלי: זה לא הולך כך.
אברהם מיכאלי: חוקי משילות, כדי שהציבור יבין, הם בשביל לתקן את המצב.
אברהם מיכאלי: לכן כל ההסתייגויות שהגשנו – לא נעבור עליהן סעיף-סעיף – גם לגבי חוק-יסוד: הממשלה, גם לגבי חוק הבחירות לכנסת, אנחנו מצטרפים אחד לשני.
אברהם מיכאלי: אלה ההסתייגויות שלנו ואנחנו נעמוד עליהן.
דוד רותם: חברת הכנסת סטרוק, בבקשה.
דוד רותם: יש לך שבע דקות כדי לנמק - - -
דוד רותם: יש לך שבע דקות.
דוד רותם: כי יש לך רק שלוש הסתייגויות.
אורית סטרוק: תסלח לי.
אורית סטרוק: מה זה הדבר הזה?
דוד רותם: מה זה "מה זה הדבר הזה"?
דוד רותם: אני קובע זמנים.
אורית סטרוק: אם אתה רוצה, אני לא אדבר בכלל.
אורית סטרוק: אני לא מבינה למה מגיע לי פחות.
שולי מועלם-רפאלי: אדוני היושב-ראש, למה?
דוד רותם: יש לה רק שלוש הסתייגויות.
שולי מועלם-רפאלי: בסדר, אבל תן לה זמן להניח את תורתה על השולחן.
דוד רותם: תתחילי.
דוד רותם: תשימי את התורה על השולחן.
אברהם מיכאלי: יושב-ראש הקואליציה מכתיב כמה לדבר.
משה מזרחי: כל הסתייגות שלה היא כמו עשר שלנו.
אורית סטרוק: אני מוכנה גם לא לדבר, אבל אני חושבת - - -
דוד רותם: כדאי שתדברי.
שולי מועלם-רפאלי: אדוני יושב-ראש הוועדה, אנחנו בדיונים האלה מאוגוסט, בדיוק על 13 הדקות הנוספות שמגיעות לאורית, עכשיו אנחנו - - -
דוד רותם: לא, אנחנו לא נריב על 13 הדקות, כי ממילא נצטרך לעשות הפסקה עד שדב חנין יגיע.
אורית סטרוק: מה דב חנין?
אורית סטרוק: אני מוכנה אחר-כך - - -
אורית סטרוק: ואז מה?
<קריאה: הוא יגיע קודם, הוא מגיע בעוד עשר דקות.
משה מזרחי: האם אתה רוצה לסיים לפני שהוא מגיע?
דוד רותם: אני לא רוצה לסיים לפני שהוא מגיע.
<סיגל קוגוט: לעשות הפסקה עד שהוא מגיע.
משה מזרחי: הוא בדרך.
משה מזרחי: תן לה לדבר 20 דקות, והוא ינחת פה תוך כדי דיבור.
אורית סטרוק: זה כמו בכדורסל.
אורית סטרוק: כל פעם שיפריעו, יהיה לי עוד זמן, זה יגיע עד דב חנין.
שולי מועלם-רפאלי: זמן פציעות.
אורית סטרוק: קודם כול, חודש טוב, אני רוצה לפתוח - - -
ג'מאל זחאלקה: אין הצבעות היום, נכון?
דוד רותם: ההצבעות מחר.
אורית סטרוק: אני רוצה לפתוח במה שאמרתי בתחילת הדיון כשהפסקתי את סיגל, לגבי ההערה של מבקר המדינה.
אורית סטרוק: מבקר המדינה בדוח שלו, שהתפרסם ביום רביעי האחרון, שם זרקור על מה שהתרחש בעת פילוגה של סיעת קדימה בכנסת הקודמת, כאשר ציפי לבני ב"רוב טובה וחסדה" החליטה שהיא מוותרת על מימון המפלגות, ובכך היא ויתרה – תיכף אני אגיד לכם כמה – היא ויתרה על כמה מאות אלפי שקלים, ובאותה הזדמנות חגיגית הסתבר שהיא גם "ויתרה" על חובות בשיעור של יותר מ-25 מיליון שקלים.
אורית סטרוק: החוק שאנחנו מביאים לכאן הוא בהכרח חוק שמעודד מפלגות לחבור יחד לרשימות ולסיעות, משום שמפלגות קטנות, זה מה שהן תאלצנה לעשות אם הן תרצנה להיכנס לכנסת, וממילא הוא גם פותח פתח לאופציות כאלה של התפלגות, הרבה יותר מאשר קודם לכן.
אורית סטרוק: דנו בכך ארוכות במהלך הדיונים האלה.
אורית סטרוק: אני רוצה להגיד לך, אדוני היושב-ראש, או יותר נכון לומר למי שמילא את תפקידך, לחברתי, חברת הכנסת שולי מועלם-רפאלי, שבדיון שהתקיים ב-20 בינואר הערתי שלא סיימנו לדון בסוגיית המימון של הסיעות במקרים של פילוגים, ואמרה חברת הכנסת שולי מועלם-רפאלי, בעמוד 6 בפרוטוקול: "דיון או יותר מדיון אחד בהיבטים הנוספים או באפשרויות נוספות בעניין הזה של הפיצול והנושא של המימון", אנחנו נקיים דיון או יותר מדיון אחד כזה.
אורית סטרוק: והדבר הזה לא קרה.
אורית סטרוק: הדבר הזה לא קרה.
אורית סטרוק: המבקר, קודם כול, אומר בדוח שלו שהוא קורא למחוקק לתקן את הלקונה הזאת.
אורית סטרוק: זה לא להגיד: תגישי את זה כעוד הצעת חוק נפרדת, כי אנחנו מגישים חוק שיעודד את המצבים האלה.
אורית סטרוק: וכשאנחנו מגישים חוק שיעודד את המצבים האלה, אני חושבת שמן הדין שאנחנו נתייחס.
אורית סטרוק: אי-אפשר לנפנף לאוויר את דוח מבקר המדינה כאילו זה היה חתיכת טישו.
אורית סטרוק: יש פה סוגיה נכבדה, שצריך לדון בה - - -
קארין אלהרר: אתם מנפנפים את זה נפלא כשמדברים על חקיקות הפריימריז של הבית היהודי.
אורית סטרוק: סליחה, מה את אומרת?
קארין אלהרר: אמרתי שחלק מהמפלגות מנפנפות נפלא את דברי מבקר המדינה כשמדובר בחגיגות הפריימריז.
אורית סטרוק: יכול להיות, אבל אני אומרת שכאן יש קריאה ספציפית - - -
דוד רותם: בסדר, את מבקשת להגיש הסתייגות על העניין הזה.
אורית סטרוק: אדוני, לכל הפחות אני אגיש פה מכתב שקיבלתי – אני חושבת שכולם קיבלו, כך התרשמתי – מהתנועה למשילות ודמוקרטיה, שאנשיה גם יושבים כאן.
אורית סטרוק: קיבלתי את זה למייל שלי בסוף השבוע.
אורית סטרוק: אני מציעה שלכל הפחות, ברמת המינימום, שהייעוץ המשפטי של הוועדה יידרש - - -
<סיגל קוגוט: נידרש לכל, אבל לא במסגרת החוק הזה, כי הדיונים עליו הסתיימו.
דוד רותם: הדיונים בחוק הזה הסתיימו.
<סיגל קוגוט: הוועדה רשאית ליזום אפילו לקריאה הראשונה תיקונים בעקבות דוח המבקר, בלי קריאה טרומית, מטעם הוועדה, אבל לא בחוק הזה.
דוד רותם: אנחנו עוסקים רק בהסתייגויות.
אורי מקלב: ההסתייגות הזאת נמצאת?
דוד רותם: ההסתייגות נמצאת, אנחנו נצביע עליה.
<סיגל קוגוט: אין הסתייגות בנושא הזה, כי הנושא הזה צריך להיות מלובן.
<סיגל קוגוט: הוא יכול להיות מלובן בדיון בוועדה, ביוזמת הוועדה, לקריאה הראשונה.
<סיגל קוגוט: זה לא קשור לחוק הזה.
<סיגל קוגוט: יש הרבה תיקונים נוספים שצריך לעשות בחוק מימון מפלגות, מעבר לדוח המבקר.
<סיגל קוגוט: הדיונים בחוק הזה הסתיימו.
אורית סטרוק: אני גם חושבת שהשעה לא אצה לנו כל-כך להצבעות, ותיכף אני אסביר גם למה.
אורית סטרוק: כמו שאתה יודע, אדוני היושב-ראש, ויודעים כולכם, אמרתי לאורך כל הדיונים, שהחוק הזה בעיני הוא חוק רע.
אורית סטרוק: אתה התראת בי כמה פעמים שאני לא אומר שהחוק הוא חוק רע – דב חנין, מפתיע, הגיע לפני הזמן – אמרת לי כמה פעמים, אדוני היושב-ראש, שאני לא אגיד שוב ושוב שהחוק הוא חוק רע, כי בסוף אני אאלץ להצביע בעדו.
אורית סטרוק: ואמרתי לך שזה לא מפריע לי, כי אני רוצה לומר את דעתי, וחשוב לי שיירשם גם לפרוטוקול שאם אני אצביע בעדו, אני אצביע אך ורק בגלל אילוצים קואליציוניים ולא מעבר לכך.
אורית סטרוק: אילוצים קואליציוניים הם עניין הדדי.
אורית סטרוק: קודם כול, בוא נתחיל עם זה שההסתייגויות שהגשתי, שתי ההסתייגויות הראשונות שהגשתי, אחת שנוגעת לסוגיית סגני השרים ואחת שנוגעת לסוגיית התקציב – הנושאים האלה לא מופיעים ולא מוזכרים במתווה שמובא בהסכם הקואליציוני, ולכן אני חופשיה, וכך גם אמר לי חבר הכנסת הופמן, שהוא ממציעי החוק, שאני חופשיה בנושאים האלה להצביע כראות עיני, כי אין שום חובה קואליציונית לגבי שני הדברים האלה, הם לא מופיעים בכלל בהסכם הקואליציוני.
אורית סטרוק: זה קודם כול.
אורית סטרוק: לגבי נושא התקציב, התרשמתי, אדוני היושב-ראש, דווקא בדיונים שהיו כאן בסוגיית התקציב, שאתה אפילו הסמכת אתי לגבי ההסתייגות שהגשתי, שהרבה יותר מתאים למשילות שהממשלה היא זו שתידרש לשאלות איך מנצלים את תקציב המדינה בתקופות ביניים כאלה ולא פקידים.
אורית סטרוק: היתה לי יותר מהתרשמות שגם אתה וגם אחרים שישבו כאן בחדר הסכימו אתי.
אורית סטרוק: ואני חושבת שכל מי שלא מרגיש מחויב, כי הדבר הזה לא נמצא בהסכם הקואליציוני, ראוי שיצביע בעד ההסתייגות הזאת.
אורית סטרוק: לגבי סגני השרים, דנו בכך באריכות, אז אני לא אאריך, אבל אני כן אגיד שדיברנו ארוכות על כך שתפקיד סגן שר הוא תפקיד חסר תוכן לחלוטין, והאנשים האלה הם אנשים שמתמנים לתפקידים האלה - - -
קארין אלהרר: - - - בהסכם הקואליציוני גם ישיבות ההסדר.
שולי מועלם-רפאלי: כן, קארין, אנחנו לא מחויבות לכל הסעיפים בהסכם הקואליציוני.
קארין אלהרר: בסדר, אז כנראה גם אנחנו לא.
שולי מועלם-רפאלי: אנחנו רואים את זה בוועדת שקד שוב ושוב שעפר שלח מצביע בניגוד להסכמים הקואליציוניים וגם רוברט אילטוב מצביע בניגוד להסכמים הקואליציוניים.
דוד רותם: מי שמצביע נגד ההסכמים הקואליציוניים, תענישו אותו.
קארין אלהרר: דווקא בוועדת שקד הצבענו עם ההסכמים הקואליציוניים, אבל אפשר לפתוח את זה.
קארין אלהרר: בני ישיבות ההסדר, אולי לא - - -
שולי מועלם-רפאלי: וסנקציות כלכליות שהיו בהסכם הקואליציוני, איך הגענו - - -
קארין אלהרר: שולי, אין שום בעיה, אפשר לפתוח הכול.
שולי מועלם-רפאלי: אז בואו נפתח הכול, ונראה.
אורית סטרוק: ידעתי, היושב-ראש, שיהיה - - -
שולי מועלם-רפאלי: ברור שיש נושאים שהם לא בהסכם הקואליציוני ויש נושאים שכן, חבר הכנסת הופמן יודע את זה.
קארין אלהרר: שולי, אין שום בעיה.
קארין אלהרר: בסדר גמור, נפתח הכול.
אורית סטרוק: אדוני היושב-ראש, ידעתי מראש שזה מה שיהיה.
דוד רותם: ידעתי מראש, אנחנו - - -
איילת שקד: אני מבקשת התייעצות סיעתית של חמש דקות עם שתי החברות שלי.
איילת שקד: החוצה.
דוד רותם: מחר אנחנו מצביעים.
אורית סטרוק: אני באמצע דברי.
דוד רותם: רבותי, אני עושה הפסקה להתייעצות סיעתית של חמש דקות.
דוד רותם: רבותי, חזרתי לדיון.
אורית סטרוק: ובכן, כפי שאמרתי לגבי שני הסעיפים האלה, שהגשתי בעניינם הסתייגות, אני לא רואה שום מניעה, וכך גם הבנתי מחברי, חבר הכנסת הופמן, שאין שום מניעה לגבי אותם סעיפים, וכך גם סיכמתי עם יושבת-ראש הסיעה שלנו, שהם לא מחויבי המציאות מההסכם הקואליציוני, שאני אצביע לפי מיטב שיקול דעתי.
דוד רותם: אני מציע לך גם להתייעץ עם יושב-ראש הקואליציה.
אורית סטרוק: דיברתי גם עם יושב-ראש הקואליציה, אבל אני מוכנה לקבל את הצעתך.
אורית סטרוק: כל מה שאני הולכת להגיד פה, אגב - - -
דוד רותם: אני אגיד לך למה, כי רונן הופמן יכול לתת לך אישורים כמה שהוא רוצה, זה רק לא מחייב אף אחד.
אורית סטרוק: אדוני היושב-ראש, כל מה שאמרתי כאן כבר אמרתי ליושב-ראש הקואליציה, אבל אם אתה מבקש שאני אומר לו את זה שוב ואני אדבר אתו שוב, אני גם אעשה את זה.
רונן הופמן: אני מבקש לתקן, משום שציינת את שמי פעמיים.
רונן הופמן: אמרתי שלמיטב הבנתי שתיים מתוך שלוש ההסתייגויות שהצעת - -
אורית סטרוק: אני מדברת רק על שתיים.
רונן הופמן: - - אינן מעוגנות בהסכם הקואליציוני.
רונן הופמן: עם זאת, אני נגד ההסתייגויות הללו.
אורית סטרוק: בסדר גמור, אתה יכול להיות נגדן, אני יכולה להיות בעדן, אבל אין שום דבר מחייב בעניין הזה - -
רונן הופמן: כל הקואליציה נגד ההסתייגויות.
אורית סטרוק: - - ולכן אני אצביע לפי מיטב שיקול דעתי.
אורית סטרוק: ואני קוראת לאנשים אחרים להצביע לפי מיטב שיקול דעתם בעניין.
אורי מקלב: חברת הכנסת סטרוק, כשהיינו בקואליציה, היינו מפלגה יותר קטנה מהבית היהודי, וכשמצאנו לנכון לתמוך בהסתייגות, שלא סתרה את ההסכם, לא אמרנו "לפי מיטב שיקול דעתי", העמדנו את זה כתנאי – אני לא מצביע בחוק הזה אם לא - - -
אורית סטרוק: חבר הכנסת מקלב, אתה בטח יודע - - -
אורי מקלב: אני כבר לא מדבר על חוק השוויון בנטל שזה מה שקורה, אבל בחוק המשילות שאכפת לכם מדברים, מעמידים את זה כתנאי.
אורי מקלב: למה רק מפלגה אחת בקואליציה יודעת לעשות את זה?
אורי מקלב: כך זה עובד.
אורי מקלב: מפלגה אחת קטנה בקואליציה מעמידה תנאי, ואם לא, אין חוק, וכך משיגים דברים.
אורי מקלב: אחרת נשארים רק לפי מיטב שיקול דעתך, וסופו של דבר שמעבירים לך את זה.
אורי מקלב: איך אמרתי?
אורי מקלב: אני רוצה לאחל הצלחה לשני הצדדים במקרה הזה.
אורית סטרוק: לגבי ההסתייגות השלישית, שנוגעת לאחוז החסימה, כפי שאמרתי, אני מאוד-מאוד מתנגדת להעלאת אחוז החסימה, בטח בקפיצה שהוא מוצע בהצעת החוק.
אורית סטרוק: דיברו כאן קודם למה יוזמי החוק – אני לא מתכוונת כרגע לחברי הכנסת שחתומים על החוק, אלא לשרים הבכירים, ראשי המפלגות, שלמעשה הם היוזמים האמיתיים – למה הם רוצים להעלות את אחוז החסימה באופן כל-כך דרסטי.
אורית סטרוק: חבר הכנסת זחאלקה דיבר קודם על הבנתו למה יושב-ראש מפלגת ישראל ביתנו מעוניין להעלות את אחוז החסימה, לי יש תזה משלי מדוע יושב-ראש מפלגת יש עתיד מעוניין להעלות את אחוז החסימה.
אורית סטרוק: אני עוקבת כבר שנים אחרי השיטה שלו, עוד הרבה לפני שהוא הגיע לפוליטיקה, עוד בשלב שהוא היה עיתונאי, כותב טורים וכדומה - -
דוד רותם: אני מציע לך לעקוב אחרי יושב-ראש הבית היהודי.
אורית סטרוק: גם אחריו, בסדר.
אורית סטרוק: - - ויש לו שיטה שמדברת על העצמת הרוב ועל דחיקה ואפילו רמיסה של המיעוטים.
אורית סטרוק: באחת ההזדמנויות זה בא לידי ביטוי במאמר מזעזע מאוד שכתב, אז העיתונאי יאיר לפיד, מדוע בכלל ביצעו את ההתנתקות.
אורית סטרוק: הוא כתב שזה לא היה בשביל להשיג שלום ולא בשביל להשיג ביטחון, אלא רק כדי לרמוס את הציבור הדתי לאומי.
אורית סטרוק: כך במפורש הוא כתב.
אורית סטרוק: זו שיטה אצלו, ובעיני השיטה הזאת היא שיטה איומה, הרסנית לחברה שלנו, שהיא חברה מאוד-מאוד מגוונת ורבת מגזרים ופלגים.
אורית סטרוק: אני לא יודעת, אדוני היושב-ראש, אם כתוצאה מהעלאת אחוז החסימה המפלגות הערביות יתאחדו ויגיעו בכוח הרבה יותר גדול לכנסת או שהן לא ייכנסו לכנסת בכלל.
אורית סטרוק: בעיני, כל אחת משתי האפשרויות היא רעה מאוד.
אורית סטרוק: אני מוכנה להסביר לך למה.
אורי מקלב: על החלק השני.
אורי מקלב: למה אם הן לא ייכנסו?
אורית סטרוק: אם הן לא ייכנסו זה רע מאוד, כי אני חושבת שכאשר יש קבוצות גדולות באוכלוסייה, לא חשוב איזה ומאיפה, שלא מצליחות להיכנס לבית הזה ולנהל את השיח הדמוקרטי שמתנהל במסגרתו, הן מנהלות את השיח שלהן בדרכים אחרות שהן הרסניות - - -
אברהם מיכאלי: במחתרות.
אורית סטרוק: לכן אני מאוד מאוד מתנגדת להעלאת אחוז החסימה.
אורית סטרוק: אבל, כפי שאמרתי לאורך כל הדיונים האלה, אם השותפים הקואליציוניים שלנו - - -
אורי מקלב: זה נכון לא רק לגבי אחוז חסימה, זה נכון גם לגבי חוקים דרקוניים שרומסים את זכויות המיעוט - -
אורית סטרוק: אני מסכימה אתך.
אורי מקלב: - - כולל השוויון בנטל, שזה חוק מיוחד.
אורית סטרוק: חבר הכנסת מקלב, אני מגיעה בדיוק עכשיו לחוק המכונה בטעות "חוק השוויון בנטל".
אורית סטרוק: למעשה הסיעה שלי מחויבת להצביע בעד החוק הזה אך ורק בגלל הסכם קואליציוני.
אורית סטרוק: ובמקביל, השותפים הקואליציוניים שלנו, שהם יוזמיו, דוחפיו ומוביליו של החוק הזה, עושים לנו לא מעט צרות בוועדה מקבילה שיושבת ודנה עכשיו, שהיא ועדת שקד, הוועדה שדנה בחוק הגיוס, והם בהחלט מנסים לשנות את המתווה של חוק הגיוס בשונה מהותית מכפי שהוסכם בהסכם הקואליציוני.
אורית סטרוק: ולכן סיכמנו בסיעה שלנו, שכל זמן שהדיונים בוועדת שקד לא יסתיימו וההצבעה שם לא נסגרה באופן מלא לשביעות רצוננו, אנחנו, גם חברת הכנסת שולי מועלם-רפאלי וגם אני, לא נצביע בוועדה לא בעד הסעיף של העלאת אחוז החסימה ולא בעד החוק כולו.
אורית סטרוק: אנחנו נחכה שאיילת שקד תסיים את הדיונים, ושהם יסתיימו בהצבעות לשביעות רצוננו ולפי מה שאנחנו סיכמנו בהסכם הקואליציוני.
אורית סטרוק: אגב, אחד החברים שחתומים פה על החוק הוא ידידי הטוב, חבר הכנסת אילטוב, הוא זה שיושב שם ומנסה פעם אחר פעם להכניס עיזים כאלה ואחרות - -
שולי מועלם-רפאלי: לפעול בניגוד להסכמים הקואליציוניים.
אורית סטרוק: - - לפעול בניגוד להסכמים, ואנחנו לדבר הזה לא ניתן לקרות.
אורית סטרוק: אנחנו יכולים להיות חלוקים כמובן עם חברי הכנסת החרדים - - -
אורי מקלב: יש איש אחד שראה בעיניו למרחוק ויצא מהוועדה, זה אדוני היושב-ראש.
אברהם מיכאלי: החליפו אותו.
אורי מקלב: אין חכם כבעל ניסיון, והוא חכם בפני עצמו חוץ מהניסיון, אז קל וחומר.
אורית סטרוק: אנחנו לא בהסכמה מלאה - - -
אורי מקלב: אדוני היושב-ראש, אני מציע אחרי הדברים החד משמעיים של אורית סטרוק להפסיק את הישיבה.
אורי מקלב: חבר הכנסת דב חנין, מה אתה אומר?
שולי מועלם-רפאלי: אולי תאפשר לחברת הכנסת אורית סטרוק לסיים.
אורית סטרוק: אני חושבת שלא היה חבר פה בוועדה שהפסיקו אותו כל כך הרבה פעמים.
אורי מקלב: אף אחד לא היה דרמטי כל-כך כמוך.
אורי מקלב: הדברים שלך לא כמו הדברים של האחרים.
אורית סטרוק: פעם אחת שהיושב-ראש נותן לי לדבר - - -
אורי מקלב: אין להשוות בין הדברים שלך לדברים אחרים.
דוד רותם: אורי, אל תפריע לה.
אורית סטרוק: קודם כול, אני רוצה להגיד לך, חבר הכנסת מקלב, שאולי אתה שומע את הדברים האלה בפעם הראשונה, אבל אני הודעתי על כך מראש, גם לחבר הכנסת רותם, גם לחבר הכנסת אילטוב וגם לחבר הכנסת יריב לוין, יושב-ראש הקואליציה, ואפילו למר מנדלבליט, מזכיר הממשלה, והתנצלתי הבוקר בפני חבר הכנסת הופמן.
אורית סטרוק: באמת זה לא היה בסדר שלא הודעתי לך מראש, אבל הודעתי גם לך הבוקר.
אורית סטרוק: התנצלתי שלא עשיתי את זה קודם לכן.
אורית סטרוק: כבר ביום רביעי הודעתי על כך לכל האנשים הנוגעים בדבר הזה, ולכן שם הדבר הזה עומד, וכפי שגם ראיתם נכנסה יושבת-ראש הסיעה שלנו וקיימנו שיחה בחוץ, ושוב סגרנו בינינו את הסיכום הזה.
אורית סטרוק: זה הסיכום.
אורית סטרוק: לכן, הייתי מציעה לך, אדוני היושב-ראש, מתוך הבנה שאנחנו רוצים, בעזרת השם, כן להעביר את שני החוקים – אני לא מתה על אף אחד משני החוקים האלה, בטח לא על החוק הנוכחי שפה נידון – אבל בהנחה שכן רוצים להעביר אותו, ובהנחה שלא רוצים ליצור משבר, אני מציעה לתאם את סדרי הדיונים באופן שתוכל להצביע פה בוועדה לאחר שמצביעים שם.
אורית סטרוק: אם לא, לא תהיה לי ברירה, אני שומרת על הגב של חברת הכנסת שקד.
דוד רותם: מחר תהיה הצבעה.
דוד רותם: מחר תהיה הצבעה על כל ההסתייגויות.
אורית סטרוק: אני שומרת על הגב של חברת הכנסת שקד, וכל עוד שהיא לא מצליחה שם להעביר את החוק באופן המיטבי, שאנחנו נהיה מרוצים ממנו כסיעה, אני לא יכולה להצביע פה.
רונן הופמן: מתי מעלים את חוק משאל עם, אגב?
אורית סטרוק: אתה רוצה להכניס גם את משאל העם לחוק הזה?
דוד רותם: לא יהיה גם משאל עם, מה אתה דואג.
רונן הופמן: רציתי רק להזכיר לעצמנו.
אורית סטרוק: רונן, אין לי בעיה עם זה.
אברהם מיכאלי: אתם צריכים "מי שברך", "מי שברך" גדול לקואליציה.
דב חנין: אדוני היושב-ראש, אני מבין שאנחנו מנהלים את הדיון שלנו במסגרת זמן שהיא פונקציה של אילוצים לוגיסטיים ופוליטיים, ואני רוצה להביע את הסתייגותי ממסגרת הזמן הזאת, גם בהיבט הפוליטי שלה וגם בהיבט הלוגיסטי שלה.
דב חנין: אנחנו בכל זאת עוסקים בשאלות מורכבות ביותר, ולכן, אדוני היושב-ראש, אם היית מקבל את הצעתי, היית קובע לדיון הזה, שאני בהחלט מבין את האילוצים הלוגיסטיים שלו – אני לא מזדהה עם האילוצים הפוליטיים, אבל אני מבין את האילוצים הלוגיסטיים – היית קובע לדיון הזה, אדוני היושב-ראש, דיוני המשך.
דוד רותם: אני יכול לשבת עד אמצע הלילה.
דב חנין: ברור לי לגמרי, אדוני.
דב חנין: אני רק אומר שבכל הסיפור הזה - - -
דוד רותם: אתם רוצים ללכת לעצרת של מקלב, לא אני.
אורית סטרוק: דב חנין במיוחד רוצה ללכת לעצרת.
דב חנין: אני אפילו אמור לנאום שם...
אורית סטרוק: אגב, אני באמת מוכנה שיהיה דיון אחרי ותיקין - - -
דוד רותם: אפשר להמשיך את הדיון עד אמצע הלילה.
אורית סטרוק: חבר הכנסת חנין, סליחה שנייה, הבטחתי לחברת הכנסת אלהרר להסביר.
אורית סטרוק: אני רק אומרת שאם במקרה תרצה לעשות שינויים בסדרי הדיונים וההצבעות - -
דוד רותם: אני לא אעשה שום שינויים.
אורית סטרוק: - - מבחינתי, אני בשמחה מוכנה ללכת לתפילת ותיקין בכותל ביום שלישי ואחר-כך לבוא לפה להצבעות.
אורית סטרוק: ותיקין, חברת הכנסת אלהרר, זה מתחיל בסביבות שעה – תעזור לי, מיכאלי - - -
אורי מקלב: אפשר אולי כחלק מהמנחה בעצרת, גברת סטרוק.
אורית סטרוק: אני לא באה לעצרת.
דוד רותם: הרב דרוקמן אמר לא ללכת.
אורי מקלב: גם הרב ליאור.
אורית סטרוק: גם הרב ליאור אמר לא ללכת וגם אנחנו חושבים שהגיוס לצה"ל הוא לא גזרה, אלא הוא זכות גדולה ומצווה חשובה.
אורי מקלב: גם אנחנו חושבים שלא נורא אם לא תגיעי.
דב חנין: אדוני היושב-ראש, לכן אם דעתי היתה נשמעת, היית קובע לישיבה הזאת דיוני המשך.
קארין אלהרר: יש המשך.
דב חנין: לא, דיוני המשך להנמקת ההסתייגויות.